<classify> NAIBU Waziri wa Ujenzi, Uchukuzi na Mawasiliano, Atashasta Nditiye amelitaka Shirika la Posta Tanzania TPC kujitangaza zaidi na kuutumia Uwanja mpya wa Ndege wa Kimataifa wa Julius Nyerere JNIA kufungua duka la kubadilisha fedha za kigeni.Naibu Waziri Nditiye alisema hayo jana wakati wa ziara ya Waziri wa Ujenzi, Mawasiliano na Usafirishaji wa Serikali ya Mapinduzi ya ZanzibarSMZ, Dk Sira Ubwa Mamboya yenye lengo la kujifunza na kuona shirika linavyofanya kazi.Nditiye alisema shirika hilo linaweza kutumia fursa zilizopo kama uwanja wa ndege wa JNIA kuweka mabango, kutangaza kuduma yao ya kununua fedha za kigeni ili wageni wanapoingia tu kutoka safarini watumie huduma ya shirika hilo.Aliongeza kuwa Shirika la Posta Tanzania kwa sasa lina muelekeo mzuri ambao unaweza kuliletea taifa tija na kuongeza mapato ya serikali.Tunaweza kutumia uwanja mpya wa ndege kutangaza huduma zetu za Posta. Naahidi kufanya utaratibu wa kuwapatia nafasi nzuri ili wageni wanapofika pale uwanja wa ndege waone huduma za Posta kwa haraka na kuzitumia.Waziri Mamboya alilipongeza shirika hilo kwa kuwa na bodi imara ambayo imeweza kusimamia maslahi ya shirika na taifa kwa ujumla.Alisema ili taasisi, shirika au kampuni yoyote iweze kuwa na mafanikio makubwa ni lazima iwe na bodi imara isiyokuwa na urafiki na menejimenti ili kusimamia haki na taratibu zote za kuleta maendeleo na kuzalisha faida ya kutosha.Mwenyekiti wa Bodi la Shirika la Posta Tanzania, Dk Haruni Kondo alisema watahakikisha shirika hilo litaleta manufaa makubwa kwa serikali.Postamasta Mkuu Hassan Mwangombe alisema kuwa shirika lipo katika taratibu za kuboresha majengo yao kwa kuyakarabati ili kuleta muonekano mpya ambao utavutia wateja wengi.  <topic>: KITAIFA 